ఎయిర్‌ ఏషియా బంపర్‌ ఆఫర్‌!
- రూ.99 బేస్‌ఫెయిర్‌తో దేశీ ప్రయాణం
ముంబయి: ప్రముఖ విమానయాన సంస్థ ఎయిర్‌ ఏషియా పరిమితకాలంతో కూడిన బంపర్‌ ఆఫర్‌ను ప్రకటించింది. దేశీయ విమానాల్లో రూ.99 బేస్‌ చార్జితో ఒకవైపు ప్రయాణానికి విమాన టికెట్‌ను అందించనున్నట్టు తెలిపింది. అలాగే ఇండియన్‌ జేవీ ఎయిర్‌లైన్‌ నెట్‌వర్క్‌తో నడిచే అంతర్జాతీయ విమానాల్లో రూ.444 బేస్‌ చార్జితో విమాన టికెట్‌ను అందించనుంది. అదివారం రాత్రి నుంచి నవంబర్‌ 19 వరకు ఎయిర్‌ఏషియా వెబ్‌సైట్‌, మొబైల్‌ యాప్‌లలో మాత్రమే టికెట్లు బుక్‌ చేసుకోవాలని పేర్కొంది. ఈ ఆఫర్‌లో భాగంగా టికెట్‌ బుక్‌ చేసుకున్న వినియోగదారులు మే 2018 నుంచి 2019 జనవరి మధ్య కాలంలో ప్రయాణించాల్సి ఉంటుందని కంపెనీ ఒక ప్రకటనలో పేర్కొంది. ఇంటర్నేషనల్‌ ట్రిప్‌ వెళ్ల్లాలనుకేవారు కోల్‌కతాలోని జోహర్‌ బహ్రు నుంచి ప్రయాణించేలా ప్రణాళిక సిద్ధం చేసుకోవాలని సూచించింది. మరోవైపు ఈ విభాగంలో ఎయిర్‌ఏషియా బెర్హాద్‌కు బేస్‌ చార్జిలను ఎత్తివేసింది. అయితే విమానానికి సంబంధించిన అన్ని పన్నులు చెల్లించాల్సి ఉంటుందని తెలిపింది. ఎయిర్‌ఏషియా ఇండియా, టాటా సన్స్‌కు చెందిన సంయుక్త భాగస్వామ్యంలో ఎయిర్‌లైన్స్‌ను నిర్వహిస్తున్న సంగతి తెలిసిందే. అంతర్జాతీయ ప్రమాణాల్లో భాగంగా కౌలాంపూర్‌ వెళ్లాలనుకునే వారు తిరుచ్చిరాపల్లి, కోచి, ఢిల్లీ, భువనేశ్వర్‌, జయపుర, బాలి, ముంబయి, కోల్‌కతాల నుంచి కాగా బ్యాంకాక్‌ వెళ్లాలనుకునేవారు జయపుర, కోల్‌కతా, కోచి, చెన్నై, బెంగళూరుల నుంచి మాత్రమే ప్రయాణించాల్సి ఉంటుందని తెలిపింది.
మీ స్నేహితులకు రికమెండ్ చెయ్యండి